വാഹനാപകടത്തില് കുടുങ്ങിക്കിടന്ന ഡ്രൈവറെ അഗ്നിശമന സേന രക്ഷപ്പെടുത്തി അഴിയൂര് : കുഞ്ഞി പള്ളിക്ക് സമീപം ദേശീയപാതയില് കോഴിക്കോട് നിന്നും കണ്ണൂര് ഭാഗത്തേക്ക് പോകുകയായിരുന്ന ജാന്വി എന്ന ബസ്സും എതിര്ദിശയില് വരികയായിരുന്ന പിക്കപ്പ് വാനും കൂട്ടിയിടിച്ച് ആയിരുന്നു അപകടം. പിക്കപ്പ് വാന് ഡ്രൈവര് നിസാം വാഹനത്തിന്റെ ക്യാബിന് അകത്ത് കാല് കുടുങ്ങി കിടക്കുകയായിരുന്നു ഉടന് തന്നെ വടകര ഫയര് ആന്ഡ് റെസ്ക്യൂ സ്റ്റേഷനിലെ സ്റ്റേഷന് ഓഫീസര് കെ അരുണിന്റെ നേതൃത്വത്തിലുള്ള സേനാംഗങ്ങള് ഹൈഡ്രോളിക് കട്ടര്, സ്പ്രെഡര് എന്നിവ ഉപയോഗിച്ച് നിസാമിനെ സുരക്ഷിതമായി പുറത്തെടുത്തു ആംബുലന്സില് അടുത്തുള്ള ഹോസ്പിറ്റലില് എത്തിച്ചു. രക്ഷാപ്രവര്ത്തനത്തില് അസിസ്റ്റന്റ് സ്റ്റേഷന് ഓഫീസര് കെ സതീശന്, സീനിയര് ഫയര് ആന്ഡ് റെസ്ക്യൂ ഓഫീസര് സുജാതന് കെ. എസ്, ഫയര് ആന്ഡ് റെസ്ക്യൂ ഓഫീസര്മാരായ ബൈജു കെ കെ, രാഗിന് കുമാര് കുമാര് ഐബി,അര്ജുന് സി കെ, സഹീര് പിഎം, വിപിന് എം, പ്രജിത്ത് നാരായണന് എന്നിവര് പങ്കാളികളായി. The driver who was trapped in the accident was rescued by the fire brigade